Kitty Grande

Kitty Margarete Grande (født Kitty Margrete Sørensen 22. mars 1919 i Strinda, senere gift Lorange, Grande og Fitte, død 26. januar 1999 i Stockholm) var en norsk agent og provokatør for den tyske okkupasjonsmakten under andre verdenskrig og medlem av Henry Rinnans Sonderabteilung Lola fra juni til desember 1942.
Liv og virke
Nasjonal Samling
Kitty Margrete Sørensen ble medlem av Nasjonal Samling fra 14. mai 1941.Ifølge dommen mot Rinnanbanden 20. september 1946 (s. 146) ble Kitty Grande medlem av NS 14. mai 1941. Søknaden om medlemskap er datert 1. mai 1941 (landssviksak 595, Trondheim og Strinda).

Hun hadde kallenavnet «Røkelaksen» fordi faren hennes drev et røykeri,Skarsem, Øyvind og Flyum Ola: Rinnanjævel, side 212, Aschehoug 2011, ISBN 978-82-03-29319-1 hvor hun også selv hadde arbeidet før hun begynte å arbeide hos Rinnan. Også moren Olga Marie Sørensen (1898-1990) begynte å arbeide for Rinnan ved at huset hennes i Innherredsveien 125 ble brukt som møtested da Rinnan ga seg ut for å være motstandsmann.Olga Marie Sørensen på rinnanbanden.no av Idar Lind

I 1938 giftet Kitty seg med Fredrik Lorange som vervet seg til tysk tjeneste i den norske legion sommeren 1941.Kitty og Fredrik Lorange Kitty Lorange ble boende i leiligheten deres i femte etasje i Erling Skakkes gate 52 på Kalvskinnet, og innledet et forhold til Rinnans nestekommanderende Ivar Grande. Gjennom ham fikk Rinnan tilgang til boligen, som fra juni 1942 ble brukt når Sonderabteilung Lola avtalte møter med motstandsfolk. Her tok Kitty Lorange imot, iblant med dekknavnet «Gerd Søreng».Erling Skakkesgate 52
Konflikt med Henry Rinnan, fange i Ravensbrück
Høsten 1942 kom Kitty Grande flere ganger i konflikt med Rinnan og ble vurdert som en sikkerhetsrisiko da han fikk nyss om at hun hadde forelsket seg i en motstandsmann.Rolf Ivar Svensli: «Norges mest forhatte mann», Bergensavisen 3. februar 2007 Hun ble arrestert 26. desember 1942 og først plassert i Grini fangeleir, for senere å bli sendt til konsentrasjonsleiren Ravensbrück som Nacht und Nebel-fange. I august 1943 ble hun satt fri etter at hennes fire år gamle sønn Vidar omkom i en ulykke. Hun var ikke agent for Rinnan etter dette.«Kitty Grande» 
Løslatelse i 1943, etterkrigstiden
Rinnans nestleder Ivar Grande bidro til frigivelsen; de giftet seg 3. juni året etter. Rivalisering mellom Ivar Grande og Rinnan førte til at Grande ble forflyttet til Ålesund. Her ble han 11. desember 1944 likvidert av representanter for Milorg. Hans enke ble boende i Ålesund til hun ble arrestert i juni 1945 og stilt for retten sammen med resten av Rinnanbanden.

Etter krigen ble hun 20. september 1946 dømt til 20 års tvangsarbeid av Frostating lagmannsrett. Lagmannsretten la i formildende retning til grunn at hun hadde advart to av Rinnans negative kontakter, samt «hennes ungdom og tidligere ustraffethet».[https://ntnuopen.ntnu.no/ntnu-xmlui/bitstream/handle/11250/3019892/no.ntnu%3Ainspera%3A109398136%3A22918633.pdf?sequence=1&isAllowed=y Zooya Hassan: «De kvinnelige angivere frekke og utfordrende» (s. 24) Hun ble løslatt fra Bredtveit kvinnefengsel 26. mai 1951, bosatte seg senere i Sverige, ble gift med franskmannen Hubert Fitte og tok hans etternavn.«– Jeg angrer ikke». VG 11. januar 1996. I et intervju på svensk TV i 1989 fortalte hun om sin krigserfaring og angret ingenting.

Kitty Grande døde 26. januar 1999 i Stockholm.Kitty Grande på rinnanbanden.no av Idar Lind og ble begravet på Skogskirkegården i Stockholm sammen med sin mor og ektemann.alfa / Bardels BegravningsbyråHitta graven – Kitty Fitte

 Referanser 

 Litteratur 
 Idar Lind: Kvinnene i Rinnanbanden, 2011 ISBN 9788252175158

 Eksterne lenker 
 rinnanbanden.no 

Kategori:Personer fra Trondheim kommune
Kategori:Medlemmer av Sonderabteilung Lola
Kategori:Personer dømt for spionasje
Kategori:Medlemmer av Nasjonal Samling
Kategori:Nordmenn fra andre verdenskrig
Kategori:Norske konsentrasjonsleirfanger under andre verdenskrig
Kategori:Fanger i Ravensbrück
Kategori:Nordmenn dømt i landssvikoppgjøret etter krigen